<template>
  <div class="article">
    <h3>中庸</h3>
    <p>&lceil;春秋&rfloor; 孔伋（字子思）</p>
    <h4>第一章</h4>
    <p>天命之謂性； 率性之謂道； 修道之謂教。</p>
    <p>道也者，不可須臾離也；可離，非道也。是故君子戒慎乎其所不睹，恐懼乎其所不聞。</p>
    <p>莫見乎隱，莫顯乎微。故君子慎其獨也。</p>
    <p>喜、怒、哀、樂之未發，謂之中。發而皆中節，謂之和。中也者，天下之大本也。和也者，天下之大道也。</p>
    <p>致中和，天地位焉，萬物育焉。</p>

    <h4>第二章</h4>
    <p>仲尼曰，&lceil;君子中庸；小人反中庸&rfloor;</p>
    <p>&lceil;君子之中庸也，君子而時中。小人之反中庸也，小人而無忌憚也。&rfloor;</p>

    <h4>第三章</h4>
    <p>子曰：&lceil;中庸其至矣乎！民鮮能久矣。&rfloor;</p>

    <h4>第四章</h4>
    <p>子曰：&lceil;道之不行也，我知矣：知者過之；愚者不及也。道之不明也，我知矣：賢者過之；不肖者不及也。&rfloor;</p>
    <p>&lceil;人莫不飲食也。鮮能知味也。&rfloor;</p>

    <h4>第五章</h4>
    <p>子曰：&lceil;道其不行矣夫。&rfloor;</p>

    <h4>第六章</h4>
    <p>子曰：&lceil;舜其大知也與！舜好問而好察邇言。隱惡而揚善。執其兩端，用其中於民。其斯以爲舜乎！&rfloor;</p>

    <h4>第七章</h4>
    <p>子曰：&lceil;人皆曰『予知』，驅而納諸罟獲陷阱之中，而莫之知辟也。人皆曰『予知』，擇乎中庸，而不能期月守也。&rfloor;</p>

    <h4>第八章</h4>
    <p>子曰：&lceil;回之爲人也：擇乎中庸，得一善，則拳拳服膺，而弗失之矣。&rfloor;</p>

    <h4>第九章</h4>
    <p>子曰：&lceil;天下國家，可均也；爵祿，可辭也；白刃，可蹈也；中庸不可能也。&rfloor;</p>

    <h4>第十章</h4>
    <p>子路問強。</p>
    <p>子曰，&lceil;南方之強與，北方之強與，抑而強與？&rfloor;</p>
    <p>&lceil;寬柔以教，不報無道，南方之強也。君子居之。&rfloor;</p>
    <p>衽金革，死而不厭，北方之強也。而強者居之。&rfloor;</p>
    <p>故君子和而不流；強哉矯。中立而不倚；強哉矯。國有道，不變塞焉；強哉矯。國無道，至死不變；強哉矯。&rfloor;</p>

    <h4>第十一章</h4>
    <p>子曰，&lceil;素隱行怪，後世有述焉：吾弗爲之矣。&rfloor;</p>
    <p>&lceil;君子遵道而行，半途而廢：吾弗能已矣。&rfloor;</p>
    <p>&lceil;君子依乎中庸。遯世不見知而不悔：唯聖者能之。&rfloor;</p>

    <h4>第十二章</h4>
    <p>君子之道，費而隱。</p>
    <p>夫婦之愚，可以與知焉，及其至也，雖聖人亦有所不知焉。夫婦之不肖，可以能行焉，及其至也，雖聖人亦有所不能焉。天地之大也，人猶有所撼。故君子語大，天下莫能載焉，語小，天下莫能破焉。</p>
    <p>詩云，&lceil;鳶飛戾天；魚躍於淵。&rfloor;言其上下察也。</p>
    <p>君子之道，造端乎夫婦；及其至也，察乎天地。</p>
  </div>
</template>
